चंडीगढ़(धरणी): मंगलवार को खत्म होने वाला विधानसभा का मानसून सत्र देर रात नौ बजे तक अनिश्चिकालीन स्थगित कर दिया गया। मंगलवार को हुई सत्र के दूसरे चरण की कार्रवाई में विधानसभा सदन में विपक्षी पार्टियों के नेताओं की बीच हुई नोंक-झोंक पर काफी बहस के बाद जनहित के मुददों पर चर्चा हुई। वहीं सीएम मनोहर लाल ने विकास कार्यों पर चर्चा शुरू करते हुए आमजन के हितों पर अपना व्याख्यान रखा। विपक्षी पार्टी इनेलो विधायक रामचन्द्र कम्बोज ने पंचकूला हिंसा में मारे गए डेरा प्रेमियों का मामला उठाया, जिसपर सीएम मनोहर ने जवाब दिया। आज मानसून सत्र का आखिरी दिन हंगामेदार चला। हालांकि सदन की कार्यवाही भारी हंगामों के बीच अनिश्चितकालीन स्थगित कर दी गई है।